Rita Jeptoo

Rita Jeptoo Sitienei (s. 15. helmikuuta 1981) on kenialainen kestävyysjuoksija, joka on keskittynyt maratonjuoksuun. Hän on voittanut Bostonin maratonin kolme kertaa, minkä lisäksi hän on voittanut Chicagon, Tukholman ja Milanon maratonit. Jeptoo sijoittui maratonilla seitsemänneksi sekä 2005 Helsingin että 2007 Osakan MM-kilpailuissa. Vuoden 2004 puolimaratonin MM-kilpailuissa hän sijoittui 14:nneksi. Vuoden 2006 maantiejuoksun maailmanmestaruuskilpailuissa (20 km) hän sijoittui kolmanneksi ja sai joukkuekilpailusta kultaa. 

Vuonna 2014 Jeptoo jäi kiinni epon käytöstä. Kenian yleisurheiluliitto antoi hänelle kahden vuoden kilpailukiellon. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen, joka pidensi kilpailukiellon neljään vuoteen.

Lähteet

Aiheesta muualla 

 

Kenialaiset kestävyysjuoksijat
Dopingrikkomuksesta tuomitut kenialaiset
Dopingrikkomuksesta tuomitut yleisurheilijat
Vuonna 1981 syntyneet
Elävät henkilöt